དུས་ཕྱིས་སུ་བཙན་བྱོལ་ནང་གི་བོད་ཀྱི་ཆོས་བརྒྱུད་རིས་མེད་ཀྱི་དགོན་པ་མང་ཆེ་བ་དེང་རབས་གཙུག་ལག་སློབ་གཉེར་ཁང་གི་ལམ་སྲོལ་དང་མཐུན་པར་བསྒྱུར་བཅོས་མཛད་པ་དང་མཉམ་དུ།དགོན་སྡེ་ཕལ་ཆེ་བའི་མཚན་ཟུར་ལ་ནང་བསྟན་གཙུག་ལག་སློབ་གཉེར་ཁང་ཞེས་པ་གསར་དུ་སྦྱར་ཏེ།དགོན་སྡེ་དེ་དང་དེའི་མཚན་ཐོས་པ་ཙམ་གྱིས་སློབ་སྦྱོང་གི་ལྟེ་གནས་ཤིག་ཡིན་པ་རང་བཞིན་གྱིས་རྟོགས་ཐུབ་པར་བསྒྱུར་ཡོད་ལ།བོད་ནང་དུ་ཡང་ཀིརྟི་ཚང་གི་གདན་ས་ཆེ་ཁག་བཞིའི་འཆད་ཉན་ལམ་སྲོལ་དེང་རབས་གཙུག་ལག་སློབ་གཉེར་ཁང་གི་འགྲོ་ལུགས་དང་མཐུན་པར་བསྒྱུར་བཅོས་མཛད་དེ།ཀིརྟི་ཚང་གི་གདན་ས་ཆེ་ཁག་བཞི་སྟེ་སྟག་ཚང་ལྷ་མོ་ཀིརྟི་དགོན་པ་དང།རྔ་ཡུལ་ཀིརྟིའི་དགོན་པ།ཚོ་བདུན་ཀིརྟིའི་དགོན་པ།ཧོར་ཚང་ཀིརྟིའི་དགོན་པ་བཅས་ཀྱི་མཚན་ཟུར་ལ་ནང་བསྟན་གཙུག་ལག་སློབ་གཉེར་ཁང་ཞེས་པས་མཚོན་དགོན་སྡེ་མང་པོ་ཞིག་གི་འཆད་ཉན་ལམ་སྲོལ་ལ་ཕྱོགས་མང་པོ་ནས་འགྱུར་བ་བྱུང་དང་འབྱུང་བཞིན་མཆིས།